[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000002", "text": "Mae gweminar nesaf cyfres addysgeg Vevox yn cael ei chynnal ar 16 Tachwedd am 2yp. Yn y weminar hon, bydd Guy Aitchison, darlithydd Gwleidyddiaeth ac Astudiaethau Rhyngwladol ym Mhrifysgol Loughborough yn edrych ar ddefnyddio Vevox yn llwyddiannus mewn ystafelloedd dosbarth gwahanol."}, {"text_idx": "#000003", "text": "Mae mwy o wybodaeth am y sesiwn ar dudalen we Vevox a gallwch archebu\u2019ch lle ar-lein."}, {"text_idx": "#000004", "text": "Mae ein gweddalen canllawiau PA yn rhoi cyfarwyddyd ar sut i ddefnyddio\u2019r feddalwedd a gallwch gofrestru ar gyfer sesiynau hyfforddi rhagarweiniol Vevox, sy\u2019n para 15 munud, bob prynhawn dydd Mawrth."}, {"text_idx": "#000005", "text": "Mae gan y Brifysgol drwydded safle ar gyfer Vevox, meddalwedd bleidleisio, sy\u2019n golygu ein bod yn elwa o ddiweddariadau rheolaidd. Gallwch weld diweddariadau mis Mawrth ar y blog hwn."}, {"text_idx": "#000006", "text": "Dyma grynodeb o\u2019r diweddariadau ar gyfer mis Medi:"}, {"text_idx": "#000007", "text": "Rhyngwyneb Vevox ar gael yn Gymraeg"}, {"text_idx": "#000009", "text": "Ers i ni gaffael Vevox rydym wedi bod yn gweithio\u2019n agos gyda\u2019u Rheolwr Gwasanaethau Cwsmeriaid i ddatblygu\u2019r system i ddiwallu anghenion ein dysgu a\u2019n haddysgu ac rydym yn falch iawn o weld y datblygiad hwn."}, {"text_idx": "#000010", "text": "Gall defnyddwyr ddewis eu hiaith yn y rhyngwyneb pan fyddant yn mewngofnodi i Vevox."}, {"text_idx": "#000011", "text": "Cliciwch ar yr eicon iaith a amlygir isod a dewiswch Cymraeg a Save."}, {"text_idx": "#000012", "text": "Math newydd o gwestiwn ar gael"}, {"text_idx": "#000013", "text": "Mae yna gwestiwn newydd arddull graddio ar gael \u2013 gofyn i\u2019ch myfyrwyr raddio pethau ar sail pwysigrwydd neu roi pethau yn y drefn gywir."}, {"text_idx": "#000014", "text": "Gall y cwestiwn hwn naill ai gael ei farcio fel un cywir neu ei ddefnyddio i gynhyrchu dewisiadau defnyddwyr. O\u2019r po\u0302l piniwn, dewiswch y cwestiwn arddull Graddio."}, {"text_idx": "#000015", "text": "Eisiau dysgu mwy am Vevox?"}, {"text_idx": "#000016", "text": "Os ydych chi\u2019n defnyddio Vevox am y tro cyntaf, archebwch le ar ein sesiwn Hanfodion E-ddysgu: Cyflwyniad i sesiwn hyfforddi Vevox sy\u2019n cael ei gynnal ddydd Iau 22 Medi, 11:00-12:00. Gallwch hefyd wirio ein deunyddiau cyfarwyddyd i ddechrau arni."}, {"text_idx": "#000017", "text": "Os oes gennych unrhyw adborth ar y diweddariad hwn, neu nodweddion eraill Vevox, mae croeso i chi anfon e-bost atom (eddysgu@aber.ac.uk) a byddwn yn hapus i adrodd ar eich rhan."}, {"text_idx": "#000018", "text": "Yn ystod y flwyddyn diwethaf, prynodd y Brifysgol offer Vevox er mwyn cynnal pleidleisiau. Ers hynny, rydym wedi gweld llu o weithgareddau pleidleisio gwych yn cael eu cynnal mewn dosbarthiadau ledled y Brifysgol."}, {"text_idx": "#000019", "text": "Os nad ydych wedi defnyddio Vevox o\u2019r blaen, neu os hoffech rywfaint o arweiniad, bydd Vevox yn cynnal sesiwn hyfforddiant:"}, {"text_idx": "#000021", "text": "Cynhelir y sesiwn hyfforddiant hon ar-lein gan ddefnyddio Teams. Anfonir dolen atoch cyn dechrau\u2019r sesiwn."}, {"text_idx": "#000022", "text": "Am ragor o wybodaeth am Vevox, edrychwch ar ein tudalen ar y we am Offer Pleidleisio Vevox a blogposts."}, {"text_idx": "#000023", "text": "Ar 21 Mawrth bydd Vevox, meddalwedd pleidleisio\u2019r Brifysgol, yn cael ei ddiweddaru gyda rhywfaint o nodweddion ychwanegol."}, {"text_idx": "#000024", "text": "Rydym yn falch iawn o allu gweld rhai o\u2019r datblygiadau gan eu bod yn geisiadau yr ydym wedi\u2019u gwneud i Vevox ar eich rhan."}, {"text_idx": "#000025", "text": "Yn gyntaf, ar gyfer ymarferwyr dysgu o bell a\u2019r rhai sydd am i fyfyrwyr ymgymryd a\u0302 phleidleisio wrth eu pwysau, mae cwisiau wrth eich pwysau yn cael eu cyflwyno i\u2019r offer arolwg."}, {"text_idx": "#000026", "text": "Bydd angen i chi greu arolwg ac yna ychwanegu ateb cywir. Gall myfyrwyr wneud hyn yn ddienw neu gallwch ddewis eu hadnabod."}, {"text_idx": "#000027", "text": "Mae\u2019r byrddau Holi ac Ateb yn dal i gael eu tanddefnyddio rywfaint yma yn PA, ond bydd opsiwn i dagio cwestiynau a sylwadau. Bydd yn ddefnyddiol i\u2019r rhai ohonoch sy\u2019n cyd-gyflwyno cyflwyniad ac sydd am glustnodi cwestiynau penodol i gyflwynydd."}, {"text_idx": "#000028", "text": "Mae rhagor o wybodaeth am nodweddion newydd Vevox ar gael ar eu blogbost diweddariad."}, {"text_idx": "#000029", "text": "Rydym mewn cysylltiad rheolaidd a\u0302\u2019n rheolwyr cyfrif Vevox. Maent eisoes wedi cynorthwyo i greu agweddau dwyieithog ac wedi estyn allan atom i gael trafodaeth bellach ar sut y gellid datblygu hyn ymhellach. Hefyd, dyma rai o\u2019r ceisiadau am welliannau yr ydym wedi gofyn amdanynt:"}, {"text_idx": "#000030", "text": "Graff gwasgariad o\u2019r cwestiwn X YCwestiwn sy\u2019n seiliedig ar drefn neu ddilyniant"}, {"text_idx": "#000031", "text": "Nodyn i atgoffa\u2019r mathemategwyr yn ein plith fodLaTex ar gael yn eich mathau o gwestiynau."}, {"text_idx": "#000032", "text": "Nid yw Vevox wedi\u2019i gyfyngu i weithgareddau dysgu ac addysgu. Gall pob aelod o\u2019r Brifysgol fewngofnodi a defnyddio Vevox. Os ydych chi\u2019n cynnal cyfarfod ac eisiau gosod po\u0302l i\u2019r mynychwyr, gallai Vevox fod yn ddefnyddiol i chi. Edrychwch ar eu hastudiaethau achos diweddar ar sut iwneud cyfarfodydd yn rhyngweithiol gyda Vevox."}, {"text_idx": "#000033", "text": "Os yw Vevox yn newydd i chi, yna mae gennym ganllawiau arein tudalennau gwe. Mae Vevox yn cynnal sesiynau hyfforddi 15 munud \u2013cofrestru ar-lein. Rydyn ni bob amser yn barod i glywed am unrhyw beth arloesol yr ydych yn ei wneud a\u0302 Vevox felly cysylltwch a\u0302 ni os ydych chi\u2019n gwneud rhywbeth cyffrous."}, {"text_idx": "#000034", "text": "Cyn y gwyliau, cynhaliodd yr Uned Datblygu Dysgu ac Addysgu eu cynhadledd fer olaf am y flwyddyn."}, {"text_idx": "#000035", "text": "Defnyddio meddalwedd pleidleisio i gyfoethogi dysgu ac addysgu oedd thema\u2019r gynhadledd. Os nad oedd modd ichi fod yno, mae recordiadau i\u2019w cael ar we-ddalen y Gynhadledd Fer."}, {"text_idx": "#000036", "text": "Ers i\u2019r Brifysgol gaffael trwydded i feddalwedd pleidleisio Vevox yn gynharach eleni, gwelsom bod llu o gydweithwyr yn gwneud defnydd ohono. Yn semester 1, mae 136 o aelodau staff wedi cynnal 1873 pleidlais a chael 6485 o ymatebion gan fyfyrwyr."}, {"text_idx": "#000037", "text": "Os hoffech wybod mwy am feddalwedd pleidleisio mae gennym we-ddalen Vevox sy\u2019n rhoi\u2019r holl ganllawiau. Arweiniodd Kate a Jim weminar i Vevox yngly\u0302n a\u0302\u2019n dull o\u2019i weithredu a dulliau cydweithwyr o\u2019i ddefnyddio wrth addysgu. Fe welwch y recordiad ar YouTube, neu mae astudiaethau achos eraill i\u2019w gweld ar wefan Vevox ei hun. Gallwch ddarllen am ddiweddariadau Vevox yn ein blogbost diweddar."}, {"text_idx": "#000038", "text": "Dechreuodd y gynhadledd gyda sesiwn gan Dr Christina Stanley o Brifysgol Caer. Rhoddodd Christina olwg i ni ar y dulliau a ddefnyddiodd hi o ddefnyddio meddalwedd pleidleisio i hybu hyder myfyrwyr a hyrwyddo cynhwysiant."}, {"text_idx": "#000039", "text": "Nesaf, rhoddodd ein rheolwyr cleientiaid o Vevox, Joe Probert ac Izzy Whitley, ddiweddariad i ni yngly\u0302n a\u0302 datblygiadau i feddalwedd pleidleisio Vevox sydd ar ddod a rhai gwelliannau i\u2019r cynnyrch a fydd yn digwydd maes o law."}, {"text_idx": "#000040", "text": "Yna bu cydweithwyr o Brifysgol Aberystwyth yn disgrifio\u2019u dulliau hwy o ddefnyddio pleidleisio wrth addysgu. Rhoddodd Dr Maire Gorman, sy\u2019n dysgu yn Ysgol y Graddedigion a\u2019r Adran Ffiseg, ddarlun cyffredinol i ni yngly\u0302n a\u0302\u2019r defnydd y gellir ei wneud o\u2019r feddalwedd pleidleisio wrth addysgu ystadegau, er mwyn hwyluso dysgu gan gymheiriaid a chreu cyswllt ymhlith a rhwng carfannau o gyfoedion."}, {"text_idx": "#000041", "text": "Nesaf, dangosodd Bruce Fraser Wight, o\u2019r Ysgol Fusnes, sut y bu\u2019n defnyddio meddalwedd pleidleisio ar gyfer gweithgarwch i dorri\u2019r ia\u0302. Roeddem yn ddiolchgar i gael clywed gan ddau o fyfyrwyr Bruce yngly\u0302n a\u0302\u2019u profiad o ddefnyddio meddalwedd pleidleisio."}, {"text_idx": "#000042", "text": "Yn olaf, amlinellodd Dr Jennifer Wood o\u2019r Adran Ieithoedd Modern sut y gellir defnyddio meddalwedd pleidleisio ar gyfer dysgu iaith ac ennyn diddordeb myfyrwyr."}, {"text_idx": "#000043", "text": "Os oes gennych ddulliau diddorol o ddefnyddio meddalwedd pleidleisio, byddem wrth ein bodd yn clywed gennych ar gyfer blogbost \u2013 anfonwch e-bost atom udda@aber.ac.uk."}, {"text_idx": "#000044", "text": "Un o fanteision cael tanysgrifiad sefydliad yw y gallwn ni fanteisio ar welliannau a diweddariadau."}, {"text_idx": "#000045", "text": "Un o\u2019r gwelliannau diweddar oedd y cwestiwn arddull cwmwl geiriau. Cyn hynny, dim ond un gair y gellid ei gyflwyno i\u2019r cwestiwn arddull cwmwl geiriau, ond nawr gall cyfranogwyr ddarparu cyflwyniadau aml-air yn ogystal a\u0302 geiriau unigol. Mae cymylau geiriau hefyd yn derbyn nodau nad ydynt yn Saesneg ac emojis."}, {"text_idx": "#000046", "text": "Mae Vevox hefyd wedi bod yn gweithio ar hygyrchedd y cwestiwn cwmwl geiriau ac mae\u2019r cynllun lliw wedi cael ei ehangu i wella ei arddangosiad."}, {"text_idx": "#000047", "text": "Rydym yn falch iawn o\u2019r modd y mae cydweithwyr yn defnyddio Vevox. Os ydych chi\u2019n chwilio am syniadau am sut y gallwch ei ddefnyddio i addysgu, gall Kate a minnau gyflwyno gweminar ar ran Vevox. Yn ogystal a\u0302 rhoi trosolwg o\u2019n cyflwyniad o Vevox ers i ni ei brynu ym mis Mawrth, gwnaethom hefyd amlinellu rhai arferion nodedig gan gydweithwyr:"}, {"text_idx": "#000049", "text": "Diolch i\u2019r cydweithwyr uchod am rannu eu harferion a\u2019u profiadau a\u0302 ni. Mae recordiad o\u2019r weminar ar gael ar YouTube."}, {"text_idx": "#000050", "text": "Ddydd Iau cynhelir ein Cynhadledd Fer sy\u2019n edrych ar sut y gellir defnyddio meddalwedd pleidleisio i ddatblygu gweithgareddau dysgu ac addysgu. Mae modd archebu lle ar y gynhadledd o hyd. Rydym yn ddiolchgar y bydd Joe ac Izzy o Vevox yn ymuno a\u0302 ni, yn ogystal a\u0302\u2019n siaradwr allanol, Dr Christina Stanley o Brifysgol Caer."}, {"text_idx": "#000051", "text": "Mae canllawiau Vevox ar gael ar ein tudalennau gwe. Os nad ydych wedi defnyddio Vevox o\u2019r blaen cofrestrwch ar gyfer y sesiynau \u2018Zero to Hero\u2019 a gynhelir bob dydd Mawrth am 3yp. Byddwn hefyd yn ail-gynnal ein sesiwn hyfforddi Designing Teaching Activities using Vevox ar 16 Mawrth 2022 am 10yb. Gallwch gofrestru drwy ein tudalen Archebu Cyrsiau."}, {"text_idx": "#000055", "text": "Mae modd archebu lle nawr ar gyfer y digwyddiad ar ddydd Iau 16 Rhagfyr ac mae\u2019r Alwad am Gynigion ar agor hefyd."}, {"text_idx": "#000056", "text": "Cadwch lygaid ar ein blog wrth i ni ryddhau rhagor o wybodaeth am y digwyddiad."}, {"text_idx": "#000057", "text": "Wedi colli ein hyfforddiant Hanfodion Vevox?"}, {"text_idx": "#000058", "text": "Peidiwch a\u0302 phoeni. Mae Vevox yn cynnal gweminarau ar-lein rheolaidd, felly os nad ydych chi wedi defnyddio ein meddalwedd pleidleisio newydd o\u2019r blaen a\u2019ch bod eisiau canllaw arbennig i ddechreuwyr, cofrestrwch ar gyfer eu gweminar ar-lein Zero to Hero (in 15 minutes!). Ca\u0302nt eu cynnal ar brynhawniau Mawrth tan ddiwedd mis Tachwedd."}, {"text_idx": "#000059", "text": "Mae gennym ni hefyd ganllawiau a Chwestiynau Cyffredin ar gael ar ein gweddalennau Vevox."}, {"text_idx": "#000061", "text": "Gwneud addysgu yn yr ystafell ddosbarth yn rhyngweithiol gyda thechnoleg"}, {"text_idx": "#000062", "text": "Yn y blogbost hwn byddwn yn edrych ar sut y gellir defnyddio technoleg i roi cyfle i fyfyrwyr roi adborth ar feddyliau a syniadau neu weithio\u2019n rhithiol mewn grwpiau cydamserol. O ystyried bod myfyrwyr yn cael eu hannog i wynebu i\u2019r un cyfeiriad mewn ystafelloedd addysgu, bydd gwaith grw\u0302p yn her benodol mewn ystafelloedd addysgu."}, {"text_idx": "#000063", "text": "Rydym yn argymell eich bod yn annog myfyrwyr i ddod a\u0302\u2019u dyfeisiau eu hunain. Bydd hyn yn rhoi mwy o opsiynau i chi adeiladu\u2019r drafodaeth grw\u0302p honno. Os nad oes gan eich myfyrwyr fynediad at ddyfais, yna cyfeiriwch nhw at gg@aber.ac.uk. Os ydych chi am i fyfyrwyr ddefnyddio eu dyfeisiau eu hunain, rhowch wybod iddyn nhw ymlaen llaw."}, {"text_idx": "#000064", "text": "Defnyddiwch Vevox i fyfyrwyr gyflwyno crynodeb o\u2019u trafodaethau"}, {"text_idx": "#000065", "text": "Offer pleidleisio yw Vevox. Dyma rai gweithgareddau dysgu y gallech eu hystyried, neu gallwch ddyfeisio rhai eich hun:"}, {"text_idx": "#000066", "text": "Meddwl a rhannu unigol \u2013 Rhowch dasg taflu syniadau neu ddatrys problemau fer i fyfyrwyr, gofynnwch iddyn nhw feddwl am funud neu ddwy ac yna defnyddio Vevox i rannu eu syniadau. Mae hyn yn gweithio\u2019n dda yn yr ystafell ddosbarth, ar-lein, neu mewn amgylchedd HyFlex.Pwynt aneglur neu bwyntiau cofio allweddol \u2013 Ar ddiwedd y ddarlith, gofynnwch i\u2019r myfyrwyr bostio naill ai eu pwynt mwyaf aneglur neu eu pwyntiau cofio allweddol o\u2019r ddarlith. Os ydych chi\u2019n defnyddio pwyntiau cofio allweddol, mae hyn nid yn unig yn rhoi gwybodaeth ddefnyddiol i chi am ba mor dda roedden nhw\u2019n deall y cynnwys, ond hefyd yn atgyfnerthu dysgu\u2019r myfyrwyr trwy ymarfer adalw. Da i athrawon a myfyrwyr!Trafodaeth grw\u0302p ac adborth \u2013 Os ydych chi\u2019n defnyddio grwpiau o chwech lle mae myfyrwyr yn llwyddo i drafod cwestiwn wrth wynebu ymlaen (ie, rydyn ni\u2019n gwybod bod hyn yn her!), gallwch ofyn i bob grw\u0302p gyflwyno eu prif negeseuon trwy Vevox i\u2019r dosbarth cyfan eu gweld. Mae hyn yn caniata\u0301u ichi gyfuno\u2019r dysgu gan bob grw\u0302p yn ystod yr amser yn y dosbarth.Gwirio dealltwriaeth cyn ac ar o\u0302l addysgu \u2013 Mae myfyrwyr yn dysgu orau os gallant gysylltu gwybodaeth newydd a\u0302 gwybodaeth flaenorol. Gofynnwch gwestiynau i\u2019r myfyrwyr ar ddechrau\u2019r ddarlith i ysgogi\u2019r wybodaeth honno, ac yna gofynnwch gwestiynau ar y diwedd i\u2019w hatgyfnerthu. Gall hyn helpu myfyrwyr i gydnabod cymaint y maent wedi\u2019i ddysgu o\u2019r ddarlith ac atgyfnerthu eu dysgu ar yr un pryd."}, {"text_idx": "#000067", "text": "Gweminar Vevox: \u2018Co-creating expectations with Vevox\u2019"}, {"text_idx": "#000068", "text": "Fel rhan o\u2019n tanysgrifiad sefydliadol i Vevox, mae modd i ni fynychu gweminarau a gynhelir gan Vevox. Am 2yp ddydd Iau 30 Medi bydd Vevox yn cynnal gweminar o\u2019r enw \u2018Co-creating expectations with Vevox\u2019. Bydd y weminar yn cael ei redeg gan Tom Langston, sy\u2019n arbenigwr Dysgu ac Addysgu Digidol ym Mhrifysgol Portsmouth."}, {"text_idx": "#000069", "text": "Bydd y weminar yn cynnig syniadau ynghylch sut y gellir defnyddio pleidleisio (digidol ac \u201canalog\u201d) i ennyn cyfranogiad myfyrwyr, cyngor ymarferol yngly\u0302n a\u0302 strwythur trafodaethau, a defnyddio\u2019r swyddogaeth Holi ac Ateb fel bod modd i fyfyrwyr rannu\u2019r hyn y maent wedi\u2019i ddysgu a gofyn cwestiynau."}, {"text_idx": "#000070", "text": "Cofrestrwch ar gyfer y weminar hon ar-lein."}, {"text_idx": "#000072", "text": "Os hoffech gael rhagor o wybodaeth am Vevox, gweler ein tudalennau gwe ar Offer Pleidleisio."}, {"text_idx": "#000073", "text": "Subscribe to Blog via Email\nEnter your email address to subscribe to this blog and receive notifications of new posts by email."}, {"text_idx": "#000074", "text": "Subscribe to Blog via Email"}, {"text_idx": "#000075", "text": "Enter your email address to subscribe to this blog and receive notifications of new posts by email."}]